Uitgawe 27: 22 Oktober 2018
Baie sterkte aan al die graad 12-leerders met die eindeksamen. Mag dit met julle baie goed gaan. Ons bid God se hand van seën vir julle.
Dankie aan mev. Fourie vir ‘n baie goeie matriekafsluitingsdiens.
Dankie vir almal se bywoning van die algemene jaarvergadering en oueraand. Dit is ‘n baie belangrike datum op ons jaarkalender.
Geluk aan elke leerder met hulle toekennings tydens die prysuitdeling. Harde werk word altyd beloon.
Geluk aan die nuutverkose hoofleiers van die VSR vir 2019. Mag julle ons skool met onderskeiding dien.
Dankie aan die VSR van 2018. Julle het ons trots gemaak.
Dankie aan die toneelgroep vir julle optrede by die ATKV-gala-aand. Dit is lekker om te sien hoe julle julleself uitleef.
Die skoolgelde vir 2019 is gedurende ‘n algemene oueraand op 16 Oktober 2018 hersien en goedgekeur.
Eerste paaiement – eenmalige bedrag van R1 600.00, is betaalbaar vóór of op 1 Januarie 2019.
Voldagkoste: R800.00 per kwartaal of R320.00 per maand oor 10 maande (einde Januarie tot einde Oktober),
Voldagkoste: R850.00 per kwartaal of R340.00 per maand oor 10 maande (einde Januarie tot einde Oktober),
Die volgende vakke : Gasvryheidstudie, IGO, Elektriese Tegnologie en Siviele Tegnologie het ‘n fooi van R190 per kwartaal of R76.00 per maand per vak oor 10 maande (einde Januarie tot einde Oktober) wat dien as sentrumfooie.Ooreenkomstig Afdeling 39 van die Suid-Afrikaanse Skolewet, is die betrokke partye by hierdie ooreenkoms verantwoordelik vir die verpligte skoolgeld.
Verwysing: Toelatingsnommer / Naam van leerder en rede vir betaling, bv skoolgelde /
busgelde / graad 8-kamp, ens.
Elke leerder ontvang vanoggend ‘n finansiële ooreenkoms wat voltooi, en rekenaardrukstuk met persoonlike inligting wat geverifieer moet word. Hierdie twee dokumente moet voor/op 2 November 2018 voltooid ingehandig word by die voogonderwysers.
Uitvoerende komitee van VSR: 2019
Baie geluk aan die nuutverkose lede van die Uitvoerende Komitee van die VSR vir 2019:
Voorsitter Maryse de Villiers & Armand Pieterse
Onder-Voorsitter: Sport en Projekbestuur Lorika van Staden & Abrie Coetzer
Onder-Voorsitter: Akademie en Kultuur Francelle Bouwer & Lou Roodt
Tesourier Dylen Smit
Sekretaresse Michelle Viljoen
Skakelbeampte (PRO) Tiaan Erasmus
Wenner van jagkompetisie
Die wenner van die trekking vir die jagkompetisie is mnr. Mike Spies. Baie geluk!
Die personeelkonsert sal nie vanjaar plaasvind nie, weens ‘n baie druk program.
Pick n Pay-kookkompetisie
Tien van Hoërskool Overvaal se graad 11-Gasvryheidstudiesleerders het deelgeneem aan die agste jaarlikse Pick n Pay-kookkompetisie.
Die span het hulle baie goed van hulle taak gekwyt.
Hoërskool Overvaal se voorgereg wen die trofee vir beste voorgereg, en beide die hoofgereg en nagereg behaal tweede plek.
Hoërskool Overvaal was algeheel tweede in die kompetisie.
Dankie aan al die ouers se ondersteuning en hulp. Dankie ook aan Me. Patricia Esterhuizen wat saam met haar span baie ekstra ure se werk ingesit het vir die voorbereiding van die kompetisie. ‘n Woord van dank aan Mev. Hanri Steyl wat behulpsaam was met die kelners en die dek van die tafels.
- Mev. Hannelie du Toit (Departementshoof: Gasvryheidstudies)
Die amptelike eksamen duur van Maandag, 6 November tot Dinsdag, 4 Desember 2018.
BABA- & KINDER KARNAVAL
NG KERK FALCONRIDGE
Fantastiese familie fees
Bring die hele gesin en kom kuier saam!
Saterdag, 27 Oktober 2018 vanaf 09:00
H/v Edelvalk & Reynoldstraat
Ons nooi alle kleuterskole, skole en ekstra kurikulêre aktiwiteite uit om hulself tydens die geleentheid te bemark.
Kindervertoning – Soekie van die Radikids (Kaartjies beskikbaar by die kantoor of op die dag – R20 p.p.)
Reuse glybaan met “foampit” (onthou swemklere)
Lekker eetgoed om aan te smul
Skyfskiet & Veerpyltjies
Groot verskeidenheid items op uitstalling
Veteraan en klassieke motorskou
Die Suid-Afrikaanse Bloeddiens (SANBS)
UITSTALLERS WELKOM – VLOOIMARKSTALLETJIES BESKIKBAAR.
Vir navrae kontak asseblief die kerkkantoor (016) 429 1302 of 079 606 5795